New 2019 Nissan Kicks SR 4D Sport Utility in Chicago #N17643 | Berman Nissan of Chicago
VIN #: 3N1CP5CU5KL531787 | STOCK #: N17643 | Model Code: 21219 Laat sy liefde jou lei: God gee nét genoeg - www.bybelkennis.co.za
Laat sy liefde jou lei: God gee nét genoeg – Milanie Vosloo
Dié wat baie (manna en kwartels) opgetel het, het niks oorgehou nie. Dié wat min opgetel het, het nie te min gehad nie. Daar was net mooi genoeg vir elkeen om van te eet. Exodus 16:18b
Die meeste van ons hou daarvan as ons lewens min of meer georganiseerd is; as ons weet waarheen ons oppad is, wat ons moet doen en hoe ons dit behoort te doen. Dis mos maar menslik om in beheer te wil wees. Juis daarom vind ons dit dikwels frustrerend as ons na God se wil vra … en voel of Hy nie antwoord nie. Dis ook nie altyd maklik om in die duister te wees oor wat Hy vir ons toekoms beplan nie.
Die feit is: God laat Hom nie voorskryf deur ons menslike vereistes, ons horlosies en manier van leef nie. Hy doen dinge op sý unieke en soewereine manier: ook wanneer en die manier hoe Hy ons op ons vrae en gebede antwoord. Boonop maak ons Vader dit ook duidelik dat Hy ’n ”Een-tree-op-’n slag-God” is. Hy gee dit wat ons vir vandag nodig het, vandág. Môre sorg Hy vir môre. Soos Hy in Eksodus 16 manna en kwartels dag-vir-dag aan sy volk gee, so sal Hy ook vir ons dit gee wat ons op hierdie tydstip nodig het. Niks meer nie en niks minder nie!.
Dit help nie om vandag al môre se antwoorde te probeer bymekaarmaak nie. God gee een woord op ’n slag.
Here, dankie dat U stukkie-vir-stukkie die antwoorde sal gee wat ek nodig het.
by Mitch Kalp · Published 15/02/2012 · Last modified 28/09/2014